FINNOMENA Market Alert: ตลาดหุ้นเวียดนาม บวก 2.6% รัฐบาลออกนโยบายกระตุ้นเศรษฐกิจ - FINNOMENA
ดัชนี VNI ปรับตัวบวก 2.6% มีแรงซื้อกลับเข้ามาในกลุ่มการเงิน อุตสาหกรรมการผลิต ก่อสร้างและอสังหาริมทรัพย์
25 พ.ค. 2565

ดัชนี VNI ปรับตัวบวก 2.6% มีแรงซื้อกลับเข้ามาในกลุ่มการเงิน อุตสาหกรรมการผลิต ก่อสร้างและอสังหาริมทรัพย์ โดยทางรัฐบาลเวียดนามประกาศสนับสนุนดอกเบี้ยในการกู้ยืมที่อัตราดอกเบี้ย 2% มูลค่ารวมกว่า 40 ล้านล้านดอง (1,750 ล้านดอลลาร์) ให้กับภาคธุรกิจและรัฐวิสาหกิจเวียดนาม ไปจนถึงสิ้นปี 2023 ซึ่งการสนับสนุนนี้เป็นหนี่งในนโยบายการกระตุ้นเศรษฐกิจเวียดนาม
FINNOMENA Investment Team มองว่า ตลาดหุ้นเวียดนามในระยะสั้นยังอาจมีความผันผวนได้ แต่เศรษฐกิจเชิงโครงสร้างยังคงแข็งแกร่ง และเริ่มเห็นพัฒนาการที่ดีขึ้นจากทางฝั่งจีนที่เป็นประเทศคู่ค้าสำคัญ ได้เริ่มผ่อนคลายล็อกดาวน์ในบางพื้นที่ และลดการควบคุมมากขึ้นในเดือนหน้า ขณะที่ตลาดหุ้นเวียดนามรับข่าวการทุจริตไปแล้ว ซึ่งผู้อำนวยการตลาดโฮจิมินห์ และประธาน ก.ล.ต. เวียดนาม โดนปลด จะทำให้นักลงทุนมีความเชื่อมั่นต่อกฏเกณฑ์ของตลาดหุ้นเวียดนามมากขึ้น รวมถึง Valuation อยู่ในระดับที่น่าสนใจเมื่อเทียบกับหุ้นโลก ซึ่งสะท้อนมุมมองเชิงบวกระยะต่อไป จึงแนะนำให้ทยอยสะสมเพื่อการลงทุนระยะยาว
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
FINNOMENA Market Alert
ตลาดหุ้นเวียดนาม
แชร์บทความ: